Source: http://www.druckeria.ro/tag/antrenamente/
Timestamp: 2019-09-22 06:18:30+00:00

Document:
antrenamente Archives - Druckeria
Politehnica și-a stabilit programul de pregătire! Alb-violeții sună adunarea în 10 ianuarie
Fotbaliștii Politehnicii Timișoara au intrat de săptămâna trecută în vacanță, însă staff-ul tehnic și cel administrativ continuă să lucreze. „Studenții” și-au definitivat programul de pregătire pentru perioada iernii, primul antrenament fiind programat la 10 ianuarie 2019.
Vacanța se va încheia pentru fotbaliști pe 9 ianuarie, când are loc prima sesiune a vizitei medicale, cea de-a doua fiind programată a doua zi, de dimineață. Cosmin Petruescu va conduce primul antrenament din noul an joi, 10 ianuarie 2019, de la ora 16.00, la „Știința” sau Baza 2, în funcție de condițiile meteo.
Până în 18 ianuarie, echipa va continua să efectueze antrenamente zilnice, iar pe 19 ianuarie vor disputa primul meci de verificare, pe teren propriu, în compania formației de Liga a IV-a FC Bazoșu Vechi. Apoi, în perioada 21 ianuarie – 2 februarie, se va intra în cantonament pe plan local.
Iată lista amicalelor stabilite deja pentru Politehnica Timișoara:
19 ianuarie – FC Bazoșu Vechi (acasă)
26 ianuarie – ACS Carani Murani (acasă)
30 ianuarie – Fortuna Becicherecu Mic (acasă)
2 februarie – Millenium Giarmata (acasă)
6 februarie – CSC Ghiroda și Giarmata Vii (locație nestabilită)
9 februarie – CSM Școlar Reșița (deplasare)
13 februarie – ACS Dumbrăvița (locație nestabilită)
Se mai caută, de asemenea, un adversar disponibil pentru data de 16 februarie. Acela va fi și ultimul meci de verificare pentru alb-violeți în această pauză competițională, campionatul urmând să se reia la 23 februarie. În prima etapă de ligă secundă din 2019, Politehnica va evolua în deplasare la Luceafărul Oradea.
Filed Under: Poli Timisoara, Stire de ultima ora Tagged With: antrenamente, baza 2, cantonament, cosmin petruescu, fc bazosu vechi, liga2, politehnica timisoara, reunire, stadionul stiinta
SCM Politehnica, în fața primelor teste! „Dublă” cu CSM Făgăraș, în sala din Buziaș
Handbaliștii de la SCM Politehnica încep seria meciurilor de verificare cu o „dublă” în compania unei alte prim-divizionare, CSM Făgăraș (Foto: Emanuel Titus Ilieși / Mediafax Foto)
Handbaliștii de la SCM Politehnica încheie o prima perioadă a pregătirilor, bazată în principal pe antrenamente de acumulare fizică, și încep seria meciurilor de verificare. La finalul acestei săptămâni, elevii lui Pero Milosevic vor avea parte de primele două teste ale verii, ambele în compania unei colege de campionat, CSM Făgăraș.
Primul test cu gruparea din județul Brașov va avea loc mâine, de la ora 18:30, iar revanșa e programată sâmbătă, de la ora 11:30. Cele două partide se vor disputa în sala de sport din Buziaș, acolo unde handbaliștii lui SCM Poli se pregătesc încă de săptămâna trecută.
Vă reamintim, echipele timișorene din sporturile de sală sunt nevoite, în această perioadă, să își găsească alte locații pentru antrenamente, din cauza lucrărilor la suprafața de joc din sala „Constantin Jude”. Parchetul este rașchetat și vopsit, operațiuni fără îndoială necesare în vederea viitorului sezon, în care șapte prim-divizionare se vor înghesui în bătrâna sală polivalentă a Timișoarei. E de neînțeles însă cum, în luna iune, în care nu s-au desfășurat niciun fel de competiții și antrenamente, nu s-au putut derula aceste lucrări de cosmetizare a suprafeței de joc. Echipele timișorene care au reluat pregătirile – inclusiv handbaliștii de la SCM Politehnica – vor reveni în sala „Constantin Jude” abia în prima parte a lunii august.
În altă ordine de idei, antrenorul Pero Milosevic are sub comandă cinci jucători noi față de sezonul trecut. E vorba despre Didi Hrimiuc, Milos Orbovic, Flavius Cîmpan, Krsto Milosevic și Alin Șania, ultimul fiind prezentat săptămâna trecută de gruparea alb-violetă.
Filed Under: Handbal, Stire de ultima ora Tagged With: amical, antrenamente, buzias, constantin jude, csm fagaras, pero milosevic, scm politehnica
Antrenamente intense la ASU Poli: „Va conta mult această pregătire”
ASU Poli s-a reunit în urmă cu exact zece zile, iar de atunci elevii lui Antonio Foale se antrenează la foc continuu. Alb-violeții vin la treabă zilnic, de luni până vineri, trei dintre ședințele de pregătire din fiecare săptămână fiind axate pe factorul fizic.
ASU Poli își încarcă bateriile pentru lupta grea ce o așteaptă în retur. Antonio Foale le-a întocmit pentru această iarnă un program extrem de strict elevilor săi, care sunt chemați la antrenamente zilnic, doar weekendul fiind liber. În zilele de luni, miercuri și vineri alb-violeții lucrează la factorul fizic, pe pista de atletism a stadionului „Știința”, iar marți și joi, fotbaliștii au parte de sesiuni mai agreabile, în care se lucrează preponderent cu mingea.
„Nu e o surpriză, băieții primesc foarte bine efortul. Majoritatea băieților au o prezență de 100% la antrenamente, de când am reluat pregătirile. Normal, trebuie lucrat puțin și la psihic, pentru că acest gen de pregătire fizică îi irită puțin pe unii. Aproape pentru toți e o noutate, să facă antrenamente zilnice, dintre care trei pe factor fizic. Doar cei ce au mai evoluat la un nivel mai ridicat sunt obișnuiți cu așa ceva”, ne-a declarat Antonio Foale.
Tehnicianul alb-violeților e convins că această pregătire riguroasă se va reflecta și în rezultatele echipei, asta în condițiile în care, la nivelul Campionatului Județean, foarte puține grupări se antrenează în pauzele competiționale într-un asemenea ritm.
„Această pregătire va conta foarte mult. Avem un exemplu clar chiar la noi, în tur. De prin etapa a șasea, când am început să facem o pregătire mai riguroasă, diferența în multe jocuri s-a făcut în repriza a doua. Am întors rezultate și de la 0-1 și de la 0-2 și se simte un tonus mai ridicat la fiecare dintre jucători. În momentul în care jucătorul se simte pregătit, automat dă un alt randament, vrând, nevrând”, ne-a mai spus Foale.
Chiar dacă protestele din partea jucătorilor sunt inerente, Antonio Foale speră totuși să elevii săi să realizeze că aceste antrenamente sunt în primul rând în beneficiul lor. „Dacă reușim în această iarnă să facem măcare 70% din ce mi-am propus, eu aș fi foarte mulțumit. Sunt convins că rezultatele vor fi mult mai bune”, a conchis Foale.
La mijlocul săptămânii viitoare, ASU Politehnica va disputa primul joc de pregătire din această iarnă, contra revelației din Liga a IV-a, CS Ghiroda.
Filed Under: Poli Timisoara Tagged With: antonio foale, antrenamente, asu poli, baza 2 politehnica, liga 5, pregatire fizica, stadion stiinta
ASU Poli se ascunde de zăpadă în balon
Deși pe terenurile de la Baza 2 zăpada se apropie vertiginos de genunchi, fotbaliștii de la ASU Poli au găsit soluția pentru a-și continua pregătirile. Antonio Foale și-a convocat elevii în imensul balon din incinta bazei, acolo unde Marchiș, Popoviciu și ceilalți se întrec în jocuri-școală de minifotbal.
Majoritatea formațiilor din zonă au luat deja vacanță, însă la ASU Poli continuă pregătirile. Chiar dacă pe verdele gazonului de la Baza 2 s-a așternut o plapumă groasă de nea, Marchiș & co. n-au dezarmat și s-au reorientat către terenurile sintetice din imensul balon aflat în incintă.
„Continuăm să ne pregătim, pentru că avem unde să o facem, în balonul de la Baza 2. Sigur, aceste antrenamente sunt mai mult sub formă de relaxare, distracție, jocuri pe teren redus, dar care în mod cert îi țin în priză pe băieți. Mă bucur că prezența la antrenamente e bună în continuare și ne putem desfășura așa cum trebuie”, ne-a declarat Antonio Foale, care adaugă că în lipsa acestei construcții, care îi ocrotește pe jucători de zăpadă și vânt, echipa ar fi luat de mult vacanță.
Deși în această perioadă nu se mai strâng la antrenamente decât 12-13 jucători, Antonio Foale i-a împărțit în 3 echipe care s-au întrecut, vreme de o oră și jumătate, prin rotație, pe unul sintre terenurile de minifotbal. „Băieții sunt montați și la jocurile-școală pe care le dispută între ei. Mă bucură această atitudine, însemnă că au înțeles că nu contează importanța jocului, ei trebuie să dea totul din ei”, ne-a mai spus Foale.
ASU Poli va continua pregătirile în balon și săptămâna viitoare, pentru ca apoi să se intre în vacanță, până pe 15 ianuarie, când e programată reunirea lotului. Totuși, pentru Antonio Foale activitatea nu se va încheia nici în această pauză, antrenorul alb-violeților încercând să bată în cuie câteva transferuri care să întărească echipa pentru retur.
„În această pauză urmează să iau legătura cu toți jucătorii pe care îi am pe listă, pentru a finaliza câteva transferuri. Îmi doresc ca la reunire să avem lotul complet. Dacă vom reuși să luăm tot ce ne-am propus, lotul se va îmbunătăți simțitor din punct de vedere calitativ, iar șansele la promovare vor crește”, a conchis Antonio Foale.
Filed Under: Poli Timisoara Tagged With: antonio foale, antrenamente, asu poli, balon baza 2, baza 2 politehnica, Poli Timisoara, teren minifotbal, zapada
ACS Poli continuă testele
ACS Poli și-a stabilit programul de jocuri amicale din această săptămână. Nou-fondatul club va disputa nu mai puțin de cinci partide de verificare, trei miercuri și alte două sâmbătă.
Alb-negrii se pregătesc în continuare sub semnul caniculei, dar și al incertitudinii. Lotul lui Valentin Velcea nu e nici pe departe bătut în cuie, niciun jucător nefiind semnat până acum. La sfârșitul săptămânii, au părăsit corabia fundașii Andrei Dăruială și Andrei Tânc, nemulțumiți după negocierile cu noua conducere. Pe picior de plecare sunt și alți fotbaliști, care nu sunt prea încântați de nivelul salarial pe care îl gândesc diriguitorii clubului.
Cu toate acestea, la aproape fiecare antrenament al echipei își face apariția câte un nume nou. Astăzi s-a antrenat sub comanda lui Velcea Laurențiu Boroiban, atacant în vârstă de 27 de ani, ce a evoluat ultima oară la Alro Slatina. Fotbalistul originar din Craiova a mai trecut în cariera sa pe la Armata Craiova, CSM Rm. Vâlcea, CS Mioveni, Gaz Metan CFR Craiova și Gaz Metan Severin. Atacantul oltean a marcat și pe „Dan Păltinișanu”, la 25 septembrie 2011, în minutul 70 al meciului Poli – Gaz Metan Severin 2-1.
Boroiban ar putea debuta pentru ACS Poli într-unul din cele cinci jocuri amicale pe care le are programată echipa în această săptămână. Astfel, miercuri, Vali Velcea își va împărți lotul în două, o parte dintre elevii săi urmând să întâlnească, de la ora 11, divizionara C Șoimii Pâncota, în vreme ce la ora 18 ceilalți vor juca împotriva maghiarilor de la FC Szeged 2011. Tot miercuri, „satelitul” pregătit de Alin Paleacu va înfrunta FCM Reșița. Sâmbătă, alb-negrii au programate alte două jocuri. De la ora 11, cu Național Sebiș, iar de la ora 18, în deplasare, cu Luceafărul Oradea.
Filed Under: Fotbal Tm Tagged With: acs poli, amicale, antrenamente, laurentiu boroiban, Valentin Velcea

References: CSM 
 CSM 
 CSM 
 CSM 
 csm 
 CSM